שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**אינדיאנה ג'ונס וממלכת גולגולת הבדולח** (Indiana Jones and the Kingdom of the Crystal Skull) הוא סרט הרפתקאות, הרביעי במספר בסדרת אינדיאנה ג'ונס, שיצא לאקרנים ב-22 במאי 2008. הסרט בוים על ידי סטיבן ספילברג, הופק על ידי ג'ורג' לוקאס והאריסון פורד שב לככב בתפקיד הראשי. עלילת הסרט מתרחשת בשנת 1957, ובו נלחם אינדיאנה ג'ונס נגד סוכני ברית המועצות על ממצא ארכאולוגי בשם גולגולת הבדולח.

תקציר העלילה
------------

עלילת הסרט מתרחשת בשנת 1957, בזמן המלחמה הקרה. אינדיאנה ג'ונס ושותפו מאק נחטפים על ידי סוכנים סובייטים בראשות קולונל ד"ר אירינה ספאלקו ומובאים למחסן צבאי באזור 51 שבנבדה, בו מוחבאים פריטים מסוימים בעלי ערך וכוח רב על ידי הממשלה האמריקאית. הסוכנים מאלצים את השניים לגלות להם את מקום הימצאותה של גופה חנוטה מתקרית רוזוול המכילה כוחות על טבעיים, כביכול. ג'ונס נלכד כאשר שותפו בוגד בו ובקושי מצליח להימלט מנבדה, תוך שהוא מגיע לעיירת ניסוי לפיצוץ גרעיני, ונמלט ממנו בעור שיניו. במהלך המהומה במחסן בעת הימלטותו של ג'ונס, מתרסקת פינה באחד הארגזים, שבתוכו נחשף ארון הברית, תזכורת לסרט הראשון.

ג'ונס נאלץ להתפטר ממשרתו באוניברסיטה לאחר שהוא מואשם על ידי ה-FBI בשיתוף פעולה עם הקומוניסטים ובוחר לעזוב. אולם, בחור צעיר בשם מאט ויליאמס, עוצרו ומשכנעו לחפש אחר קולגה של ג'ונס, הארולד אוקסלי, שנעלם בפרו במהלך חיפושים אחר ממצא ארכאולוגי בשם גולגולת הבדולח. בפרו, ג'ונס מגלה כי אוקסלי אושפז בבית חולים לחולי נפש ובתאו השאיר רמזים למיקומו של הקבר בו חבויה גולגולת הבדולח - קבר פרנסיסקו דה אוריאנה, קונקיסטאדור מהמאה ה-16 שנעלם תוך שהוא מחפש את העיר האבודה אקאטור.

הכוחות הסובייטים לוכדים את ג'ונס ומאט ומובילים אותם למחנה בו לכודים גם אוקסלי ומריון, שג'ונס מגלה להפתעתו כאימו של מאט וכי הוא אביו. בהימלטם משביים, ולאחר מרדף בג'ונגלים של פרו, מגיעה החבורה למקדש אקאטור. ג'ונס מצליח לפתוח את הכניסה לחדר המלכות באמצעות גולגולת הבדולח, בו מצויים 13 שלדי בדולח, שאחד מהם ללא גולגולתו. כאשר קולונל ספאלקו מחזירה את הגולגולת למקומה, השלדים, המתבררים כישויות חייזריות, מתחילים בתהליך של העברת ידע. קולונל ספאלקו תובעת לעצמה את הידע הרב שהחייזרים מתכוונים לשתף, אך הם מגלים את כוונותיה הרעות, והיא נשרפת מכמות האנרגיה שעוברת דרכה. ג'ונס וחבריו נמלטים מהמקום ועדים לחורבן שנשאר מאחור. לאחר שג'ונס חוזר לביתו, הוא הופך לדיקן שותף ומתחתן עם מריון.

צוות שחקנים
-----------

* האריסון פורד - פרופסור הנרי "אינדיאנה" ג'ונס ג'וניור
* שיה לה-באף - הנרי "מט" ויליאמס
* קארן אלן (אנ') - מריון רייבנווד
* קייט בלאנשט - אירינה ספאלקו
* ג'ון הרט - הארולד אוקסלי
* ריי וינסטון - ג'ורג' "מאק" מקייל
* ג'ים ברודבנט - הדיקן צ'ארלס סטנפורת'
* איגור ז'יז'יחין - קצין סובייטי

הפקה
----

כרזת הטיזר העברית של הסרט
בסוף שנות ה-70 של המאה ה-20 חתמו ג'ורג' לוקאס וסטיבן ספילברג על חוזה עם חברת סרטי פרמאונט להפקת חמישה סרטים על הארכאולוג אינדיאנה ג'ונס. בשנת 1989, לאחר אינדיאנה ג'ונס ומסע הצלב האחרון, לוקאס נתן לסדרה לדעוך לאחר שלא מצא עלילה מתאימה. בשנת 1992, בזמן הפקת הסדרה אינדיאנה ג'ונס הצעיר, לוקאס החל להתעניין בגולגולת הבדולח, וחשב שממצא ארכאולוגי זה יהיה מעניין בדיוק כמו שארון הברית היה בשודדי התיבה האבודה. אולם, ספילברג ופורד לא היו מעוניינים, והפיתוח הופסק כאשר לוקאס החל לעבוד על סרטי מלחמת הכוכבים.

בשנת 1992 החל התסריטאי ג'ב סטוארט לעבוד על התסריט. עצם זמן ההפקה הארוך (כמו גם התבגרותו של האריסון פורד) איפשרו למפיקים להמציא רעיונות חדשים ולהעביר את זמן ההתרחשות של הסרט משנות ה-30 המוקדמות לסוף שנות ה-50 של המאה ה-20. בשנת 1995 לוקאס ביקש מתסריטאי הסרט השלישי, ג'פרי בואם, לכתוב טיוטה נוספת לתסריט. בשנות ה-2000 ספילברג עצמו הביע התעניינות בפרויקט.

בשנת 2002, לאחר שנכתבו שני תסריטים נוספים, נשכר פרנק דרבונט (שגם כתב מספר פרקים ל"אינדיאנה ג'ונס הצעיר") לכתוב תסריט משלו. התסריט התרחש בשנות ה-50, בזמן שג'ונס נאלץ להתעמת עם שרידי כוחות הנאצים. יחד עם אינדי היו גם מריון רייבנווד (שודדי התיבה האבודה) וווילי סקוט (אינדיאנה ג'ונס והמקדש הארור). בתחילת 2004 דחה לוקאס את התסריט, אף על פי שספילברג קרא לו "הטוב ביותר מאז שודדי התיבה האבודה".

בשנת 2005 עבר התסריט לרשותו של דייוויד קפ, ששמר על הרעיונות הטובים שהעלו קודמיו, והשכיל לשמור על גישה מאוזנת של הסרט הראשון, פחות קודרת מ"המקדש הארור" ופחות קומית מ"מסע הצלב האחרון".

### צילומים

ספילברג ולוקאס רצו לשמר את המראה של שלושת הסרטים הראשונים, אך הצלם דאגלס סלוקומב, שהיה אחראי לצילומי הסרטים הקודמים, פרש מעבודתו. ספילברג והצלם יאנוש קמינסקי (שהיה אחראי על הצילום בסרטיו של ספילברג מאז רשימת שינדלר) צפו יחדיו בשלושת סרטי אינדיאנה ג'ונס הקודמים כדי לנתח את עבודת הצילום של סלוקומב. לדבריו של ספילברג, גם הוא וגם קמינסקי נאלצו "לבלוע את גאוותם" ולחזור לשיטת צילומים ישנה ממנה כמעט שכחו, הודות לסרטים מאוחרים יותר. ספילברג אף ציין בשנת 2002 כי לא יצלם את הסרט באופן דיגיטלי (שיטה שאימץ ג'ורג' לוקאס בסרטיו), וכי "אף אחד לא יידע שקיים הבדל של 20 שנה בין הסרט הקודם לסרט הזה".

הצילומים החלו ב-18 ביוני 2007 בדמינג, ניו מקסיקו, לצורך סצנה שמתרחשת במרוקו. אתרי צילום נוספים כללו את אוניברסיטת ייל בניו הייבן, קונטיקט; הוואי (לצורך סצינות בג'ונגלים של פרו); אולפני סאונד בלוס אנג'לס; ופרזנו, קליפורניה. הצילומים הסתיימו ב-12 באוקטובר 2007.

### אפקטים

המפיק פרנק מרשל ציין עוד ב-2003 כי הסרט לא יתבסס על אנימציה ממוחשבת אלא על אפקטים ועבודת פעלולנים מסורתית כדי שתתאים לאווירת הסרטים הקודמים בסדרה. במהלך הצילומים, ספילברג העריך כי 30% מהאנימציה הממוחשבת ישומשו לאלמנטים כמו התפאורות ברקע.

### מוזיקה

ג'ון ויליאמס חזר להלחין את הסרט הרביעי בסדרה.

סרט המשך
--------

במרץ 2016 אולפני וולט דיסני הודיעו כי סרט המשך, החמישי בסדרה, תוכנן לצאת לאקרנים ב-9 ביולי 2021, עם ספילברג כבמאי. ברם, בפברואר 2020 הודיע ספילברג כי לא יביים סרט נוסף בסדרה, כאשר אולפני לוקאספילם החלו לנהל מגעים עם ג'יימס מנגולד, כדי להחליפו.

קישורים חיצוניים
----------------

ויקישיתוף מדיה וקבצים בנושא **אינדיאנה ג'ונס וממלכת גולגולת הבדולח** בוויקישיתוף
* 

* אתר האינטרנט הרשמי של אינדיאנה ג'ונס וממלכת גולגולת הבדולח (באנגלית)

* "אינדיאנה ג'ונס וממלכת גולגולת הבדולח", במסד הנתונים הקולנועיים IMDb (באנגלית)

* "אינדיאנה ג'ונס וממלכת גולגולת הבדולח", באתר נטפליקס

* "אינדיאנה ג'ונס וממלכת גולגולת הבדולח", באתר AllMovie (באנגלית)

* "אינדיאנה ג'ונס וממלכת גולגולת הבדולח", באתר Rotten Tomatoes (באנגלית)

* "אינדיאנה ג'ונס וממלכת גולגולת הבדולח", באתר Box Office Mojo (באנגלית)

* "אינדיאנה ג'ונס וממלכת גולגולת הבדולח", באתר Metacritic (באנגלית)

* "אינדיאנה ג'ונס וממלכת גולגולת הבדולח", באתר אידיבי

* "אינדיאנה ג'ונס וממלכת גולגולת הבדולח", באתר דיסני+ סרטים (באנגלית)

* "אינדיאנה ג'ונס וממלכת גולגולת הבדולח", במסד הנתונים הקולנועיים KinoPoisk (ברוסית)
* הטיזר טריילר
* אורי קליין, אורי קליין מדווח מפסטיבל קאן, באתר הארץ, 20 במאי 2008
* שמוליק דובדבני, אינדי שמינדי, באתר ynet, 22 במאי 2008
* יואב אברמוביץ', הפורד עוד נוסע, אתר נענע 10, 26 במאי 2008
* רמי יושובייב, ‏האם גולגלות הבדולח הם זיוף ומקורם אינו באמריקה הפרה-קולומביאנית, באתר "הידען", 28 במאי 2008

הערות שוליים
------------

1. ↑  McClintock, Pamela (10 ביולי 2018). "Disney Pushes 'Indiana Jones 5' a Year to 2021; Dates 'Maleficent,' 'Jungle Cruise'". *The Hollywood Reporter*. נבדק ב-10 ביולי 2018. `{{cite news}}`:  (עזרה)
2. ↑  BREAKING: Steven Spielberg Departs Indiana Jones 5; James Mangold in Talks To Helm

| סטיבן ספילברג |
| --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015) • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) |


|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2008079033
* VIAF: 292034006
* WorldCat (עם VIAF): 292034006

 |